**MESETERÁPIÁS ÖNISMERETI CSOPORT**

a Lelki Egészségvédő Alapítványnál 2017. május-július hónapban

Mit „tudnak” a mesék? Választ adnak minden olyan kérdésre, mellyel életünk során szembekerülünk. Ráismerhetünk bennük saját problémáinkra, konfliktusainkra; érkezzenek azok a külvilág felől vagy a belső világunkból. Megmutatják, hogyan küzdjünk meg a fölmerülő nehézségekkel, hozzásegítenek saját utunk megtalálásához. Ajtót nyitnak a bennünk élő varázslatos világba, rajtunk áll, átlépjük-e a küszöböt, és milyen messzire merészkedünk.

A sajátélményű kiscsoportos foglalkozásokon várunk mindenkit, aki szívesen barangolna a mesék és önmaga belső világában,valamint azok jelentkezését is várjuk, akik mindamellett,   
hogy szeretnének többet megtudni önmagukról, segítő szakmában dolgozva   
módszereik színesítésére, gazdagítására vágynak.

Önismereti csoportunkon *Antalfai Márta* által kidolgozott

*Kincskereső Meseterápiás Módszerbe*® nyerhetnek betekintést.

**Minden érdeklődőt szeretettel várunk!**

**Részletes információk:**

**Időpontok**: Május 27. szombat, június 10. szombat, június 24. szombat, július 8. szombat, 10-14 óráig.

**Helyszín**: Lelki Egészségvédő Alapítvány, 1149 Bp. Bosnyák tér 17. fszt. 2. (Kapucsengő: LEA)

**Csoportlétszám**: 6-8 fő

**Ár**: 4.000 Ft /alkalom

**A csoportot vezeti**: Haris Anna

**Jelentkezni lehet** e-mail-ben a [lea.pszichologia@gmail.com](mailto:lea.pszichologia@gmail.com) e-mail címen, és a honlapunkról <http://lelkiegeszsegert.hu/muveszetterapia> letölthető jelentkezési lapon is (jelentkezési lap önismereti csoporthoz).

**Adminisztratív információ**: Herczeg Andrea +36/1/2217068 (H-CS 11-15), vagy a fenti e-mailcímen.

**Szakmai információ**: Dr. Antalfai Márta 0630 575 2488